**Ministru kabineta noteikumu projekta**

**“Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai cūkkopības nozarē”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Latvijā kopš 2020. gada otrā ceturkšņa Covid-19 ietekmē plašu ierobežojošo pasākumu dēļ gan Latvijā, gan visā Eiropas Savienībā ilgstoši pasliktinājās situācija cūkkopības nozarē, un arī trešo valstu tirgos ir zems pieprasījuma līmenis un būtiski samazinājās cūkgaļas cenas. Šie apstākļi radīja ilgstošu negatīvu ietekmi uz cūkaudzētāju finansiālo situāciju, pasliktinot to dzīvotspēju un maksātspēju. Zemkopības ministrijas aprēķini liecina, ka laikā no 2020. gada novembra līdz 2021. gada janvārim cūkkopības nozares ražotāju kopējie ieņēmumi bija samazinājušies par 36,1% salīdzinājumā ar vidējo ceturkšņa rādītāju 2019. gadā. Turklāt Latvijas cūkaudzētāju konkurētspēju ietekmē Lietuvā īstenotie valsts atbalsta pasākumi Lietuvas cūkaudzētājiem laikposmā līdz 2021. gada aprīlim.Tiesību akta projekts (turpmāk – projekts) paredz 2021. gadā piešķirt atbalstu cūkkopības nozarei kopējā apmērā ne vairāk par 12,7 milj. EUR, atbalstu noteiktos laikposmos piešķirot atkarībā no pretendenta izvēles vai nu par neiegūtajiem ieņēmumiem, vai par nesegtajām pastāvīgajām izmaksām. Kopējais pasākuma aptvertais laiks ir no 2020. gada novembra līdz 2021. gada septembrim vai oktobrim atkarībā no izvēlētā atbalsta veida. Par projektā ietverto regulējumu Eiropas Komisija 2021. gada 8. jūnijā ir pieņēmusi lēmumu lietā SA.63259 par atbalsta saderību ar iekšējo tirgu. Normatīvā akta projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā un septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā kopš 2020. gada pavasara cūkgaļas iepirkuma cenās bija vērojama lejupslīde un situācija nozarē kopumā pasliktinājās, turklāt kopš 2020. gada 9. novembra Latvijā Covid-19 izplatības dēļ līdz 2021. gada 9. aprīlim atkārtoti tika izsludināta ārkārtējā situācija. Tas ļauj secināt, ka Covid-19 ilgstoši negatīvi ietekmēja Latvijas lauksaimnieku un pārtikas ražotāju ieņēmumus un šī ietekme saglabāsies vēl tuvākajā nākotnē. Ieņēmumu samazinājums par laikposmu no 2020. gada aprīļa līdz oktobrim cūkaudzētājiem tika daļēji segts saskaņā ar Ministru kabineta 2020. gada 14. aprīļa noteikumiem Nr. 219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – MK noteikumi Nr. 219). Šajā sakarā jāpiebilst, ka MK noteikumu Nr. 219 pamatā bija Eiropas Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) 3.1. sadaļa. Saskaņā ar to vienam saņēmējam primārajā lauksaimniecības ražošanā līdz 2021. gada 31. decembrim bija spēkā atbalsta griesti 100 000 EUR apmērā. Šo atbalsta griestu dēļ daļa cūkaudzētāju nesaņēma visu tiem aprēķināto atbalstu: kopējā nesaņemtā atbalsta summa par nobarojamām cūkām bija 4 245 765 EUR un par sivēnmātēm – 1 238 416 EUR. Eiropas Komisija 2021. gada 28. janvārī palielināja atbalsta griestus no 100 000 uz 225 000 EUR vienam saņēmējam, kā arī pagarināja pagaidu regulējuma darbības termiņu līdz 2021. gada 31. decembrim.Arī pēc MK noteikumu Nr. 219 aptvertā atbalsta perioda situācija cūkkopības nozarē neuzlabojās: cenas turpināja samazināties, un saglabājās zems pieprasījuma līmenis. 2020. gada novembra mēnesī cūkgaļas cena sasniedza absolūti zemāko punktu (E klases cūku liemeņu cena – 114,56 EUR/100 kg) kopš 2007. gada. Laikā no 2020. gada decembrim līdz 2021. gada janvārim cūkgaļas iepirkuma cenas attīstījās nevienmērīgi, savukārt 2021. gada martā un aprīlī vērojams diezgan ievērojams cenas kāpums. Š.g. aprīlī E klases cūkgaļas liemeņu cena bija 164,90 EUR/100 kg, kas ir par 31% vairāk nekā janvārī, bet joprojām par 13% zemāka nekā pirms gada Vienlaikus 2020. gadā kopumā salīdzinājumā ar 2019. gadu par 11% bija samazinājies kautuvēm realizēto cūku skaits un par 9% – kautuvēs iegūtās gaļas daudzums, apliecinot pieprasījuma kritumu pandēmijas ietekmē. Arī novembrī un decembrī kautuvēm piegādāto cūku skaits un iegūtais cūkgaļas apjoms saglabājās par aptuveni 10% zemāks nekā pirms gada. Cūkgaļas cenas lejupslīdi un pieprasījuma samazināšanos tieši izraisa Covid-19 izplatības ierobežošanas pasākumu ietekmē izveidojies pārsātinājums Eiropas Savienības tirgū, tostarp Latvijā, jo Covid-19 ietekmē ir būtiski samazinājies pieprasījums pēc cūkgaļas no ēdināšanas un tūrisma sektoriem, kā arī mazumtirdzniecībā pieprasījuma potenciālu pieaugumu mazināja pulcēšanās ierobežojumi, īpaši vasaras sezonā un gadumijā. Vienlaikus ar cūkgaļas iepirkuma cenu pazemināšanos cūkaudzētājiem kopš 2020. gada vidus bija jāsastopas ar pieaugošām ražošanas izmaksām saistībā ar lopbarības graudu cenu kāpumu. Saskaņā ar Eiropas Komisijas apkopoto ikmēneša cenu informāciju lopbarības kviešu cena Latvijā laikā no 2020. gada jūlija līdz 2021. gada janvārim bija palielinājusies par 27%, bet cūkgaļas cena šajā laikā pazeminājās par 12%. Lopbarības kviešu cenas turpina pieaugt, un 2021. gada aprīlī salīdzinājumā ar gada sākumu tā ir palielinājusies par vairāk nekā 5%.Cūkgaļas cenu būtiskā lejupslīde un lopbarības graudu cenu kāpums samazināja cūkaudzētāju ieņēmumus un apgrozāmo līdzekļu pieejamību.Situācijas negatīvo ietekmi kopš 2020. gada pēdējā ceturkšņa pastiprināja arī apstāklis, ka Vācija Āfrikas cūku mēra izplatības dēļ sastapās ar eksporta ierobežojumiem un tādējādi palielināja cūkgaļas realizāciju ES iekšējā tirgū. Pēc *EUROSTAT* datiem, Vācija 2020. gadā no septembra līdz oktobrim bija samazinājusi cūkgaļas eksportu uz trešajām valstīm par 47% salīdzinājumā ar gadu iepriekš (vai par 35% salīdzinājumā ar iepriekšējo trīs mēnešu periodu), savukārt eksportu uz citām ES dalībvalstīm kāpinājusi attiecīgi par 18% (vai par 52% salīdzinājumā ar iepriekšējo trīs mēnešu periodu). Šādā piedāvājuma pārsātinājuma situācijā ne tikai strauji krīt iepirkuma cenas, bet zemā pieprasījuma dēļ cūkas tiek ilgāk noturētas, gan zaudējot gaļas kvalitāti, gan arī radot papildu izdevumus ražotājiem un daudziem no viņiem – arī problēmas labturības prasību izpildē. Covid-19 ietekme skar ne tikai saimniecības, kas audzē nobarojamās cūkas kaušanai, bet ķēdes reakcijā arī audzējamo sivēnu nozari, proti, tās saimniecības, kas specializējas sivēnu iegūšanā un realizēšanā nobarošanai. Samazinoties tirgus pieprasījumam pēc cūkgaļas, samazinās pieprasījums arī pēc sivēniem, kas ir cūkgaļas ražošanas izejmateriāls. Saskaņā ar Latvijas Cūkaudzētāju asociācijas iesniegto informāciju sivēnu cena Latvijā laikā no 2020. gada janvāra līdz decembrim bija pazeminājusies vidēji par 67%, tostarp eksportā realizētajiem sivēniem par 68% un Latvijas tirgū realizētajiem par 36%. 2021. gada janvārī sivēnu cena nedaudz pieauga, tomēr joprojām saglabājās ļoti zema – salīdzinājumā ar situāciju pirms gada vidēji par 57% zemāka. Jānorāda arī, ka sivēnu realizācija vietējā tirgū veido mazāko daļu Latvijas sivēnu tirgū – tikai apmēram 5%, tāpēc sivēnu audzētāju ieņēmumi ir būtiski atkarīgi no eksporta pieprasījuma. Tāpat arī nobarojamo cūku audzētājiem svarīga ieņēmumu daļa veidojas no dzīvu cūku eksporta kaušanai ārpus Latvijas. Pēc *EUROSTAT* datiem, 2020. gadā no Latvijas tika eksportētas 229,6 tūkst. cūkas, no tām 68% bija audzējamie sivēni un 32% – nobarojamās cūkas kaušanai. Turklāt lielākais dzīvo cūku eksporta tirgus Latvijai ir Lietuvā, uz kurieni tika eksportētas visas cūkas kaušanai un 61% audzējamo sivēnu. Kopējā uz Lietuvu eksportēto dzīvo cūku vērtība 2020. gadā sasniedza 13,1 milj. EUR jeb 78% no kopējās eksportēto cūku vērtības. Lietuvas tirgus savu nozīmi saglabājis arī 2021. gada pirmajos divos mēnešos, kad uz Lietuvu eksportēts 71% no visām eksportētajām cūkām un 58% no eksportētajiem sivēniem. Arī no Lietuvas uz Latviju tiek eksportētas dzīvas cūkas, taču salīdzinoši daudz mazākā apjomā un vērtībā (2020. gadā 82,7 tūkst. cūkas jeb 99% no visām importētajām cūkām, bet 2021. gada janvārī un februārī visas cūkas tika ievestas tikai no Lietuvas), un tās ir tikai kaušanai paredzētās nobarotās cūkas. Tas nozīmē, ka Latvijas un Lietuvas tirgus arī cūkgaļas nozarē ir cieši saistīts un tajā valda abpusēja konkurence, taču Latvijas cūkkopības nozare relatīvi ir daudz vairāk atkarīga no Lietuvas tirgus nekā Lietuvas cūkkopības nozare no Latvijas tirgus.Ņemot vērā Latvijas un Lietuvas cūkaudzētāju lielo savstarpējo konkurenci, ir ļoti svarīgi nodrošināt Latvijas cūkaudzētājiem vienlīdzīgus un godīgus konkurences apstākļus ar Lietuvas lauksaimniekiem, jo Eiropas Komisija ar 2020. gada 14. jūlija lēmumu C(2020)4941 un 2020. gada 17. decembra lēmumu C(2020)9406 par saderīgu ar iekšējo tirgu ir atzinusi valsts atbalstu Lietuvas cūku ražotājiem, un tas aptver arī laikposmu no 2020. gada novembra līdz 2021. gada aprīlim. Baltijas valstu tirgus ir vienots tirgus, un tajā ir jābūt vienādiem konkurences nosacījumiem starp lauksaimniekiem. Lauksaimniecībai kā nozarei, tostarp cūkkopībai, raksturīga ražošanas procesa nepārtrauktība, un to nav iespējams pat īslaicīgi apturēt, tādēļ ražotāji turpina darboties esošajos tirgus apstākļos, jau ilgstoši pastāvot lejupslīdošām iepirkuma cenām, pieaugošām izmaksām un samazinātam pieprasījumam. Jāpiebilst, ka cūkgaļas ražošanas pašizmaksa Latvijā svārstās ap 160–170 EUR/100 kg. Jau līdz šim tas daudziem ražotājiem radījis ievērojamus finansiālus sarežģījumus, piemēram, investīciju projektu izpildē un kredītsaistību segšanā, un šādā situācijā arī relatīvi neliels tālāks ieņēmumu samazinājums var būtiski pasliktināt saimniecību dzīvotspēju un maksātspēju. Zemkopības ministrijas aprēķini liecina, ka laikā no 2020. gada novembra līdz 2021. gada janvārim cūkkopības nozarē ražotāju kopējie ieņēmumi bija pazeminājušies par 36,1% salīdzinājumā ar vidējo ceturkšņa rādītāju 2019. gadā.Tādēļ bez mērķtiecīga tālāka atbalsta daudzām cūkkopības saimniecībām palielināsies finanšu problēmas, tām nespējot segt ar saimniecisko darbību saistītos izdevumus, norēķināties par uzņemtajām kredītsaistībām un izpildīt sadarbības līgumus. Tādējādi projekts paredz piešķirt atbalstu cūkkopības nozarei, lai mazinātu Covid-19 negatīvo ietekmi:1) atbalstu paredzēts piešķirt saskaņā ar Pagaidu regulējumu. Atbalsts par neiegūtiem ieņēmumiem no cūku realizācijas (turpmāk – ieņēmumu atbalsts) tiek piešķirts saskaņā ar Pagaidu regulējuma 3.1. sadaļu kā ierobežota apmēra atbalsts, un atbalsts par nesegtajām pastāvīgajām izmaksām (turpmāk – izmaksu atbalsts) tiek piešķirts saskaņā ar Pagaidu regulējuma 3.12. sadaļu kā atbalsts nesegtu pastāvīgo izmaksu atbalsta veidā;2) atbalstu paredzēts piešķirt cūku ganāmpulku īpašniekiem. Par vienu attiecīgo laikposmu pretendents var saņemt tikai ieņēmumu atbalstu vai tikai izmaksu atbalstu. Pretendenta izvēli apliecina iesniegums attiecīgā atbalsta veida saņemšanai, tomēr pretendents vēlāk var izvēlēties otru atbalsta veidu par attiecīgo laikposmu, iesniedzot jaunu iesniegumu atbalsta saņemšanai. Šādā gadījumā pretendenta izmaksājamais atbalsts apmērs saskaņā ar pēdējo iesniegumu tiek samazināts par jau izmaksāto atbalstu, kas piešķirts, pamatojoties uz iepriekšējo iesniegumu;3) ieviešot Valsts kontroles revīzijas lietā Nr. 2.2.4.1-8/2016 sniegto ieteikumu Nr. 10, projekts paredz nosacījumu, ka pretendents apņemas vismaz trīs mēnešus pēc atbalsta saņemšanas nepārtraukt darbību cūkkopības nozarē. Ja tas tomēr notiek, dienests atgūst izmaksāto atbalstu. Atbalsts netiek atgūts, ja atgūstamā summa vienam iesniegumam vienam atbalstam nepārsniedz 100 EUR un šo summu var ieturēt no nākamajiem pretendenta atbalsta maksājumiem, kā arī ja darbības pārtraukšana notiek nepārvaramas varas ietekmē (piemēram, dzīvnieku slimības uzliesmojums, kura dēļ jālikvidē dzīvnieki);4) projekts paredz proporcionāla samazinājuma piemērošanu atbalsta summām, ja attiecīgajam laikposmam kopējā aprēķinātā nepieciešamā summa pārsniedz pieejamo finansējumu;5) ieņēmumu atbalstu ražotājiem piešķir, ja kādā no projektā noteiktajiem četriem laikposmiem nozares ražotāju kopējie ieņēmumi cūkkopības nozarē samazinās vismaz par pieciem procentiem salīdzinājumā ar ieņēmumiem tāda paša ilguma laikposmā 2019. gadā vidēji, t.i., - vidēji trīs mēnešos, ja atbalsta periods ilgst trīs mēnešus (references rādītājs ir 18,83 milj. EUR jeb 1/4 no 2019. gada kopējiem ieņēmumiem) vai vidēji divos mēnešos, ja atbalsta periods ilgst divus mēnešus (references rādītājs ir 12,55 milj. EUR jeb 1/6 no 2019. gada kopējiem ieņēmumiem). Tādējādi, projekts neparedz vērtēt ieņēmumu izmaiņas atbalsta periodā salīdzinājumā ar to pašu periodu 2019. gadā. Šāda pieeja, kad tiek vērtēti kārtējā laikposma ieņēmumi salīdzinājumā ar pret 2019. gada vidējo attiecīgā ilguma laikposmu, tika ieviesta pēc Eiropas Komisijas ieteikuma atbalsta shēmas saskaņošanas procesā, un tā nodrošinās objektīvu vērtējumu, jo tiks ņemts vērā arī ražošanas un cenu cikliskums gada laikā. Ieņēmumu izmaiņas kā Covid-19 ietekmes kritērijs tiek vērtētas valsts līmenī, ņemot vērā pretendentu lielo skaitu (pēc LAD datiem varētu būt 634 saimniecības, kas 2020. gadā saņēma ienākumu stabilizēšanas atbalstu) un apstākli, ka lielākā daļa šo saimniecību ir nelielas un mazas, tādēļ individuāla izvērtēšana salīdzinājumā ar saņemto atbalstu kopumā radītu nesamērīgi lielu administratīvo slogu gan administrējošai iestādei, gan pašiem ražotājiem. Nozares ražotāju kopējie ieņēmumi tiek aprēķināti kā kautuvēm Latvijā realizēto cūku vērtības un eksportēto dzīvo cūku (tostarp sivēnu) vērtības summa. Aprēķinus par nozares ražotāju kopējo ieņēmumu izmaiņām veic Zemkopības ministrija, izmantojot Centrālās Statistikas pārvaldes datus par kautuvēs nokauto cūku skaitu un vidējo cenu (veidlapas LAL040m un LAC020m) un par eksportēto dzīvu cūku skaitu un vērtību (veidlapa ATD080m).Nozares ražotāju kopējo ieņēmumu izmaiņas attiecīgā laikposmā, kā arī pieejamā finansējuma apmēru Zemkopības ministrija publicēs oficiālajā izdevumā “Latvijas Vēstnesis”. Publikācija attiecībā uz trešo vai pēdējo laikposmu, ja viss finansējums ir izlietots iepriekšējā laikposmā, saskaņā ar projekta nosacījumiem var tikt papildināta ar informāciju, ka pieteikšanās nav iespējama un atbalsts netiks piešķirts.Aprēķini par pirmo laikposmu no 2020. gada novembra līdz 2021. gada janvārim liecina, ka nozares ražotāju ieņēmumi bija samazinājušies par 36,1% procentiem. Otrā laikposma (2021. gada februāris, marts, aprīlis) pirmajā mēnesī ieņēmumu samazinājums, pēc Zemkopības ministrijas aprēķiniem, sasniedza 23% (salīdzinājumā ar vidējo mēneša rādītāju 2019. gadā), un šādu samazinājuma apmēru var prognozēt visam laikposmam. Par trešo un ceturto laikposmu tiek prognozēts, ka ieņēmumu samazinājums varētu sasniegt attiecīgi septiņus un piecus procentus. Būtiski mazāks ieņēmumu samazinājuma apmērs trešajam un ceturtajam laikposmam tiek prognozēts, ņemot vērā siltās sezonas iestāšanos un sagaidot ar Covid-19 saistītās epidemioloģiskās situācijas uzlabošanos un ierobežojumu pakāpenisku mazināšanu, kas ļaus pakāpeniski uzlaboties pieprasījumam un palielināties tirgus cenām;6) ieņēmumu atbalstam projektā noteikti četri laikposmi, kuros atbalstu var piemērot, ja izpildās nosacījums par vismaz piecus procentu samazinājumu ražotāju ieņēmumos. Pirmais, otrais un trešais laikposms ilgst trīs mēnešus. Ceturtais laikposms ilgst divus mēnešus, t.i., no 2021. gada augusta līdz septembrim, lai būtu iespējams īstenot administrēšanas procesu un nodrošināt atbalsta piešķiršanu un izmaksāšanu līdz 2021. gada 31. decembrim, jo ieņēmumu izmaiņu aprēķinam tiks izmantoti oficiāli un pārbaudāmi dati (Centrālā statistikas pārvalde; sk. iepriekšējo punktu), kuru iegūšanai ir nepieciešams salīdzinoši ilgs laiks (apmēram divi mēneši);7) ieņēmumu atbalstu piešķir par kaušanai realizētām cūkām, tostarp ne tikai tieši kautuvēm realizētām, un par realizētiem atšķirtiem sivēniem, arī ārpus Latvijas, ko ražotājs realizējis kādā no projektā noteiktajiem periodiem, kurā izpildās nosacījums par nozares ražotāju kopējo ieņēmumu samazinājumu;8) ieņēmumu atbalstu par dzīvnieku piemēro, ja nozares ražotāju ieņēmumi attiecīgā laikposmā bijuši par pieciem procentiem zemāki, un tā minimālais apmērs tiek noteikts 5,09 EUR par kaušanai realizētu cūku un 1,94 EUR par realizētu atšķirtu sivēnu. Atbalsta apmērs par attiecīgo dzīvnieku tiek pielāgots atbilstoši kaitējuma apmēra izmaiņām par katru pilnu procentpunkta soli, bet tas nepārsniedz 50 procentu lielam ieņēmumu samazinājuma apmēram atbilstošās likmes – 50,89 EUR par kaušanai realizētu cūku un 19,36 EUR par realizētu atšķirtu sivēnu;9) atbalstu par visiem attiecīgajiem laikposmiem paredzēts izmaksāt ne vēlāk kā līdz 2021. gada 31. decembrim. Izvērsts skaidrojums par nepieciešamā finansējuma aplēsēm sniegts anotācijas III sadaļā;10) lai ieņēmumu atbalstu efektīvāk mērķētu tirgum ražojošām saimniecībām un vienlaikus novērstu nesamērīgu administratīvo slogu Lauku atbalsta dienestam (turpmāk – LAD), atbalsta piešķiršanā projekts paredz noteikt minimālo atbalsttiesīgo dzīvnieku skaitu attiecīgā laikposmā, t.i., par trim nobarojamām cūkām un pieciem sivēniem;11) projekts paredz, ka pretendents, lai pieteiktos ieņēmumu atbalstam, iesniegumu LAD iesniegs 10 dienu laikā pēc noteikumu spēkā stāšanās par pirmo un otro laikposmu, bet par otro, trešo un ceturto laikposmu – 10 dienu laikā pēc datuma, kad Zemkopības ministrija publicējusi informāciju par ieņēmumu samazinājuma apmēru attiecīgajā laikposmā. Iesniegumu iesniegšanas termiņi ir noteikti maksimāli īsi, lai nodrošinātu iespējami ātru atbalsta piešķiršanas procesu, ņemot vērā saimniecību akūto nepieciešamību pēc finanšu līdzekļiem ieņēmumu samazināšanās gadījumā un apstākli, ka ražotājiem atbalsts pēc laikposma beigām būs pieejams salīdzinoši ļoti vēlu saistībā ar ieņēmumu izmaiņu aprēķinos izmantojamo datu pieejamību. Pirmais periods, par kuru saskaņā ar projekta regulējumu pretendentam iesniegums jāiesniedz 10 dienu laikā pēc noteikumu spēkā stāšanās, projekta sagatavošanas brīdī jau ir beidzies un ieņēmumu izmaiņas ir aprēķinātas, kā arī nozare ir informēta par aprēķinu rezultātiem un to, ka pienāksies atbalsts par šo periodu. Tādējādi ražotāji būs gatavi laikus iesniegt iesniegumus. Turklāt ieņēmumu atbalsta iesnieguma aizpildīšana un iesniegšana elektroniskās pieteikšanās sistēmā nav sarežģīta un ir iespējams papildus norādīt informāciju par iepriekš saņemto atbalstu un iesniegumam noteiktos gadījumos pievienot dzīvnieku pārvietošanu un pārdošanu apliecinošus dokumentus, kas ir ražotāja rīcībā. Līdzīga situācija ir izveidojusies arī attiecībā uz otro periodu – tas projekta sagatavošanas brīdī jau ir beidzies un ieņēmumu izmaiņas būs aprēķinātas. Tādēļ, tā kā atbalsta administrēšana par katru periodu aizņem vismaz mēnesi, bet ir nepieciešams iekļauties tālāko atbalsta periodu laika grafikā, projekts paredz, ka arī par otro periodu iesniegumi jāiesniedz 10 dienu laikā pēc projekta spēkā stāšanās. Tas ļaus LAD apkopot un pārbaudīt iesniegumus un pieprasīt nepieciešamo informāciju no Lauksaimniecības datu centra (turpmāk – LDC), taču, ja viss pieejamais finansējums būs izlietots jau par pirmo atbalsta periodu, LAD nepiešķirs atbalstu par otro periodu, pamatojoties uz projekta 15. punktā iekļauto nosacījumu par atbalsta proporcionālu samazinājumu;12) pretendents iesniegumā ieņēmumu atbalsta saņemšanai atzīmēs, ka tas atļauj dienestam atbalsta administrēšanai izmantot LDC rīcībā esošos datus par cūkām, kas piegādātas kautuvēm vai eksportētas, ja atbalsts tiek pieprasīts par šādiem dzīvniekiem. Pretendentam nav nepieciešams pašam iesniegt šos datus, jo saskaņā ar normatīvajiem aktiem par lauksaimniecības dzīvnieku reģistrēšanas kārtību tie tiek uzkrāti LDC, kā arī informācija par eksportētajām cūkām pēc to izvešanas mērķa tiek uzkrāta Kopienas tirdzniecības kontroles un ekspertu sistēmā (*TRACES*), ko Latvijā pārvalda Pārtikas un veterinārais dienests (turpmāk – PVD). Savukārt, ja atbalsts tiek pieprasīts par kaušanai paredzētām cūkām, kas šim nolūkam realizētas citai saimniecībai, vai par citai saimniecībai realizētiem atšķirtiem sivēniem, pretendents iesniegumā norādīs šādu dzīvnieku skaitu un dzīvnieku pārvietošanas deklarāciju numurus, iesniegumam pievienojot pārdošanu apliecinošus dokumentus;13) attiecībā uz kaušanai realizētām cūkām projektā ņemta vērā arī atsevišķu saimniecību darbības specifika, kad tās savas nobarotās cūkas realizē saimniecībai, kura pilda pirmskaušanas novietnes funkciju un piegādā cūkas kautuvei, faktiski neieguldot resursus cūku turēšanā un tā neciešot tirgus zaudējumus. Šādos gadījumos projekts paredz, ka cūkaudzētājs, iesniedzot ieņēmumu atbalsta iesniegumu, tam pievieno abu pušu rakstveida apliecinājumu par to, ka cūku pircējs nepieprasīs atbalstu par attiecīgo cūku skaitu. Savukārt dienests šajos gadījumos cūku pircējam, ja tas arī būs iesniedzis atbalsta iesniegumu, nepiešķirs atbalstu par šādu kautuvei realizēto cūku skaitu. Ja pretendents nebūs pievienojis apliecinājumu, ieņēmumu atbalstu par attiecīgo cūku skaitu nesaņems ne pretendents, ne cūku pircējs;14) izmaksu atbalstu piešķir ražotājiem, kam projektā noteiktajos laikposmos vai kādā no šo laikposmu mēnešiem neto apgrozījums no primārās lauksaimnieciskās ražošanas cūkkopības nozarē samazinās par vismaz 30 procentiem salīdzinājumā ar tādu pašu laikposmu vai mēnešiem 2019. gadā; 15) izmaksu atbalstu piešķir par diviem laikposmiem (tostarp vienā vai vairākos šo laikposmu mēnešos) – no 2020. gada novembra līdz 2021. gada aprīlim (ieskaitot) un no 2021. gada maija līdz oktobrim (ieskaitot). Iesniegumu izmaksu atbalsta saņemšanai par pirmo laikposmu pretendents var iesniegt 10 dienu laikā pēc projektā ietvertā regulējuma spēkā stāšanās. Iesniegumiem, kas iesniegti pēc šī termiņa, bet ne vēlāk kā līdz iesniegumu termiņam par otro laikposmu, t.i., līdz 2021. gada 10. novembrim, tiek piemēroti tādi nosacījumi, kas būs spēkā otrajam atbalsta periodam, proti, par atbalsta proporcionālu samazināšanu attiecīgā gadījumā vai atbalsta nepiešķiršanu, ja finansējums otrajam laikposmam vairs nav pieejams, tomēr nevienam iesniegumam par pirmo laikposmu netiek piemērots avansa maksājums; 16) izmaksu atbalstu piešķir 70 procentu apmērā vai mazajiem un mikrouzņēmumiem 90 procentu apmērā no nesegtajām pastāvīgajām izmaksām, un to aprēķina, no peļņas ieguldījuma atņemot pastāvīgās izmaksas attiecībā uz lauksaimniecisko ražošanu cūkkopības nozarē;17) izmaksu atbalsta vajadzībām projektā noteiktas darbības, ko ietver primārā lauksaimnieciskā ražošana cūkkopības nozarē un lauksaimnieciskā ražošana cūkkopības nozarē. Proti, primārā lauksaimnieciskā ražošana cūkkopības nozarē ietver cūku turēšanu un realizāciju, bet lauksaimnieciskā ražošana cūkkopības nozarē – primāro ražošanu un pašu saimniecībā turēto cūku ēdināšanai nepieciešamās lopbarības ražošanu, pašu saimniecībā turēto cūku kaušanu pretendentam piederošā kautuvē un (vai) no pašu saimniecībā audzētām cūkām iegūtās gaļas produkcijas realizāciju. Pretendentiem, kas darbojas primārajā ražošanā un kādā no citām lauksaimnieciskās ražošanas nozarēm, atbalsta nepieciešamību pamatojošie rādītāji būs jāatspoguļo, atsevišķi nodalot grāmatvedību par katru attiecīgo nozari;18) lai pieteiktos izmaksu atbalstam, pretendents iesniedz dienestā iesniegumu, norādot citu saskaņā ar Pagaidu regulējumu piešķirtos atbalstu un citus saņemtos maksājumus par tām pašām izmaksām, un ne vēlāk kā divu nedēļu laikā iesniedz arī operatīvo peļņas un zaudējumu pārskatu par attiecīgo laikposmu vai mēnešiem un zvērināta revidenta ziņojumu, kas apliecina peļņas un zaudējumu pārskatā ietverto datu patiesumu un kas atspoguļo atbalsta saņemšanai nepieciešamos rādītājus;19) par laikposmu no 2020. gada maija līdz oktobrim vai kādu no šī laikposma mēnešiem pretendents var pieprasīt avansa maksājumu līdz 40 procentu apmērā no prognozētā izmaksu atbalsta apmēra. LAD avansu izmaksā 10 dienu laikā. Ja izmaksātā avansa apmērs pārsniedz faktiski izmaksājamo atbalsta apmēru, pretendents 30 dienu laikā atmaksā pārmaksāto summu;20) ja par no 2020. gada maija līdz oktobrim finansējums vairs nav pieejams, izmaksu atbalsts netiek piešķirts. Šāda situācija var izveidoties, ja attiecībā uz noteiktajā termiņā iesniegtajiem iesniegumiem par pirmo laikposmu tiek izlietots viss pasākumam paredzētais finansējums 9 100 000 EUR apmērā;21) projekts paredz, ka LAD lēmumu par atbalsta piešķiršanu pieņem līdz 2021. gada 23. decembrim, bet atbalstu izmaksā līdz 2021. gada 31. decembrim. Tā kā finansējums atbalsta pasākumam tiek segts saskaņā ar Ministru kabineta 2021. gada 17. februāra rīkojumu Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums Nr. 96), ir nepieciešams paredzēt noteiktu laika rezervi, kurā Finanšu ministrija izvērtē iesniegtos finanšu pieprasījumus un iedala finansējumu izmaksai;22) projekts paredz noteikt, ka par atbalsta piešķiršanas dienu uzskatāma diena, kurā LAD pieņem lēmumu par atbalsta piešķiršanu. Tā kā projekts sagatavots, pamatojoties uz Pagaidu regulējumu, kura 88. punktā arī paredzēts, ka attiecīgos ES normatīvajos aktos noteiktā informācija par katru piešķirto atbalstu, kas piešķirts saskaņā ar Pagaidu regulējumu, ir jāpublicē visaptverošajā valsts atbalsta tīmekļvietnē vai Komisijas IT rīkā 12 mēnešu laikā no atbalsta piešķiršanas dienas, projektā ir jāiekļauj nosacījums par to, kurš datums uzskatāms par atbalsta piešķiršanas dienu;23) ievērojot privātpersonu intereses Covid-19 laikā un Eiropas Komisijas prasības, kas izriet no projekta tiesiskā pamata, projektā izņēmuma kārtā ir veidotas atsauces uz Pagaidu regulējumu. Zemkopības ministrija projektā ietvertos atbalsta nosacījumus ir saskaņojusi ar Eiropas Komisiju. Eiropas Komisijas lēmums Nr. C(2021) 4184 lietā SA. 63259 tika pieņemts š.g. 8. jūnijā. |
|  3. | Projekta izstrādē iesaistītās institūcijas un publiskas personas kapitālsabiedrības | LAD, LDC un PVD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs cūku ganāmpulku īpašniekus. Pēc LAD datiem par 2020. gadā saskaņā ar Pagaidu regulējumu izmaksāto atbalstu, atbalsta pretendentu kopējais skaits varētu būt aptuveni 630 saimniecību.  |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz tautsaimniecību, jo cūku ganāmpulku īpašnieki varēs saņemt tālāku atbalstu Covid-19 izplatības radīto finanšu grūtību mazināšanai. Tā tiks uzlabota lauksaimnieku finansiālā situācija un dzīvotspēja un nodrošināta darbības turpināšana. Projekts paredz administratīvā sloga veidošanos lauksaimniekiem, LAD, LDC un PVD, jo atbalsts tiks piešķirts, pamatojoties uz atbalsta iesniegumiem, kuru apstrādei nepieciešamā informācija tiks iegūta no LDC un PVD. Tiek pieņemts, ka katra saimniecība pieprasīs atbalstu par katru attiecīgo laikposmu. Tā kā lielākais laikposmu skaits (četri) ir noteikts ieņēmumu atbalstam, taču arī izmaksu atbalstam pretendents viena sešu mēnešu laikposmā var iesniegt vairāk nekā vienu atbalsta iesniegumu, tiek pieņemts, ka vidēji katrā četru mēnešu laikā katra saimniecība iesniegs vienu iesniegumu.Lauksaimniekiem radīto administratīvo izmaksu novērtējums:* saimniecību skaits – 630;
* iesniegumu skaits (4 periodos kopā) – 4 \* 630 = 2520;
* vienam iesniegumam patērējamais laiks stundās – vidēji 1;
* vienas stundas darbaspēka bruto izmaksas augkopībā un lopkopībā (CSP veidlapa DIS 010, par 2019. gadu) – 5,99 EUR;
* kopējās administratīvās izmaksas nozarei – 15 095 EUR.

Iestādēm radīto administratīvo izmaksu novērtējums:* iesniegumu skaits (4 periodos kopā) – 2520;
* viena iesnieguma apstrādei un administrēšanai patērējamais laiks stundās – vidēji 2,5;
* vienas stundas darbaspēka bruto izmaksas valsts pārvaldē (CSP veidlapa DIS 010, par 2019. gadu) – 9,25 EUR;
* kopējās administratīvās izmaksas iestādēm – 58 275 EUR.

Kopā projekta ietekmē veidosies administratīvās izmaksas 73 370 EUR apmērā.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023 gadam | izmaiņas, salīdzinot ar vidēja termiņa budžeta ietvaru 2023 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 12 700 000 |  0 |  0 |  0 |  0 |  0 |
| 2.1. valsts pamatbudžets |  0 | 12 700 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | –12 700 000 |  0 |  0 |  0 |  0 |  0 |
| 3.1. valsts pamatbudžets |  0 | –12 700 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 12 700 000 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets | 0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts atbalsts cūkkopības nozarei, lai mazinātu ārkārtējo notikumu nodarīto kaitējumu, 2021. gadā plānots kā valsts atbalsts subsīdiju veidā, kopumā nepārsniedzot 12 700 000 EUR.Projektam MK rīkojumā Nr. 96 pašlaik paredzētais budžets ir samazināts no 14 500 000 uz 12 700 000 EUR*,* jo ir jāparedz atbalsts Covid-19 ietekmes mazināšanai arī citās lauksaimniecības un pārtikas nozarēs (tostarp liellopu, dārzkopības kultūru audzēšanas un zivsaimniecības nozarēs). Zemkopības ministrija pašlaik gatavo atbilstošus grozījumus MK rīkojumā Nr. 96. **I. Detalizēts atbalsta apmēra (likmju) aprēķins ieņēmumu atbalstam.**Atbalsta apmērs tiek noteikts kā 70% no ieņēmumu samazinājuma par vienas cūkas vai sivēna realizāciju. Aprēķinu vajadzībām tiek pieņemts, ka no vienas cūkas vai sivēna realizācijas ieņēmumi samazinās tādā pašā apmērā kā nozares ražotāju ieņēmumi kopumā. Tādējādi minimālais atbalsta apmērs par attiecīgo dzīvnieku tiek aprēķināts kā 70% no ieņēmumu samazinājuma par 5%. Projekts paredz atbalsta apmēru proporcionāli palielināt, ieņēmumu samazinājuma apmēram mainoties par katru pilna procentpunkta soli, bet atbalsta apmērs nepārsniedz summu, kas atbilst atbalsta apmēram pie ieņēmumu samazinājuma par 50%, ņemot vērā pieejamo kopējo finansējumu (kā norādīts tabulas 8. punktā), kas saskaņā ar tālāk sniegtajiem aprēķiniem un prognozēm ierobežo atbalsta palielināšanu, ja ieņēmumu samazinājums ir lielāks.***1.1. Ieņēmumu atbalsta apmērs par kaušanai realizētu cūku:***1) no vienas cūkas realizācijas gūstamie ieņēmumi tiek aprēķināti, pamatojoties uz vidējām cūkgaļas iepirkuma cenām. Tā kā cūkgaļas iepirkuma cena attiecas uz kautsvaru, ir nepieciešams pārrēķins uz dzīvsvaru, izmantojot koeficientu 1,28. Turklāt tiek izdarīts pārrēķins uz vidēji 110 kg smagu cūku;2) tā kā projekts paredz ieņēmumu samazinājuma vērtēšanu katrā no četriem laikposmiem salīdzinājumā ar attiecīga ilguma laikposmu vidēji 2019. gadā, atbalsta aprēķinā tiek ņemta vērā vidējā cūkgaļas iepirkuma cena vidēji 2019. gadā. Aprēķiniem tiek izmantotas Agroresuru un ekonomikas institūta apkopotās vidējās iepirkuma cenas E klases cūku liemeņiem, kuru aritmētiski vidējais rādītājs attiecīgajā laikposmā bija 169,20 EUR/100 kg;3) tādējādi minimālais atbalsta apmērs par kaušanai realizētu cūku, ja bijis 5% ieņēmumu samazinājums, veidojas šādi:a) kopējie ieņēmumi no vienas cūkas – 169,20 EUR / 1,28 \* 1,1 = 145,41 EUR;b) ieņēmumu samazinājums 5% apmērā – 145,41 EUR \* 0,05 = 7,27 EUR;c) atbalsta apmērs 70% no ieņēmumu samazinājuma – 7,27 EUR \* 0,7 = 5,09 EUR;4) tā kā par pirmo periodu aprēķini jau ir izdarīti un ieņēmumu samazinājuma apmērs sasniedz 36,1%, tiek piemērota likme, kas atbilst 36% samazinājumam, t.i., **145,41** EUR \*0,36\*0,7 = 36,64 EUR par kaušanai realizētu cūku.***1.2. Ieņēmumu atbalsta apmērs par realizētu atšķirtu sivēnu:***1) no viena sivēna realizācijas gūstamie ieņēmumi tiek aprēķināti, pamatojoties uz viena eksportēta sivēna vidējo eksporta vērtību pēc Centrālās Statistikas pārvaldes datiem;2) projekts paredz ieņēmumu samazinājuma vērtēšanu katrā no četriem laikposmiem salīdzinājumā ar attiecīga ilguma laikposmu vidēji 2019. gadā, un sivēnu vidējā eksporta vērtība 2019. gadā bija 55,32 EUR par sivēnu;3) tādējādi minimālais atbalsta apmērs par realizētu atšķirtu sivēnu, ja bijis 5% ieņēmumu samazinājums, veidojas šādi:a) kopējie ieņēmumi no 1 sivēna realizācijas – 55,32 EUR;b) ieņēmumu samazinājums 5% apmērā – 55,32 EUR \* 0,05 = 2,77 EUR;c) atbalsta apmērs 70% no ieņēmumu samazinājuma – 2,77 EUR \* 0,7 = 1,94 EUR;4) tā kā par pirmo periodu aprēķini jau ir izdarīti un ieņēmumu samazinājuma apmērs sasniedz 36,1%, tiek piemērota likme, kas atbilst 36% samazinājumam, t.i., 55,32 EUR \*0,36\*0,7 = 13,94 EUR par sivēnu.**II. Detalizēts finansējuma nepieciešamības pamatojums.**Ieņēmumu atbalstam paredzamais finansējums tiek noteikts, ņemot vērā ieņēmumu samazinājuma apmēru katrā attiecīgajā laikposmā un atbilstošās likmes par dzīvnieku, tās reizinot ar realizēto dzīvnieku skaitu. Aprēķinu vajadzībai par pirmo periodu tiek izmantoti faktiskie realizācijas dati, bet tālākajiem periodiem – no LDC, PVD un LCAA iegūtie dati par cūku realizāciju attiecīgajos mēnešos pirms gada, t.i., no 2020. gada februāra līdz oktobrim.Par pirmo laikposmu no 2020. gada novembra līdz 2021. gada janvārim nozares ražotāju ieņēmumu samazinājuma apmērs jau ir aprēķināts, un tas norāda uz samazinājumu par 36,1%. Tādēļ šim laikposmam aprēķinos tiek piemērotas projekta pielikumā minētās likmes, ņemot vērā 36% samazinājumu. Otrā laikposma pirmajā mēnesī (februārī) ieņēmumu samazinājums pēc Zemkopības ministrijas aprēķiniem sasniedz 23%, un šāds apmērs aprēķinu vajadzībām tiek attiecināts uz visu otro laikposmu. Par trešo un ceturto laikposmu tiek prognozēts, ka likmes apmērs ir aprēķināts un atbilstošais ieņēmumu samazinājums varētu sasniegt attiecīgi 7 un 5%. Ieņēmumu atbalstu visas cūkkopības saimniecības nevarēs saņemt pilnā apmērā, jo ieņēmumu atbalsts tiek piešķirts saskaņā ar Pagaidu regulējuma 3.1. sadaļu, kurā ir paredzēti kopējā ierobežota apmēra atbalsta griesti (t.i., ieskaitot arī, piemēram, saskaņā ar MK noteikumiem Nr. 219 izmaksāto atbalstu) – 225 000 EUR vienam saņēmējam. Daļa saimniecību saskaņā ar MK noteikumiem Nr. 219 līdz 2020. gada 31. decembrim jau bija saņēmušas tobrīd spēkā esošo maksimālo atbalstu 100 000 EUR, tādēļ šīs saimniecības ieņēmumu atbalstā varēs pretendēt uz summu, kas nepārsniedz starpību starp jau saņemto atbalstu un 225 000 EUR. Pēc LAD datiem par izmaksāto atbalstu saskaņā ar MK noteikumiem Nr.219, šādu cūkkopības saimniecību skaits ir 16, un to iespējamā ieņēmumu atbalsta kopsumma (t.i., virs 100 000 EUR vienam saņēmējam, bet nepārsniedzot 225 000 EUR) sasniegtu 2 087 959 EUR. Arī šī summa tiek paredzētaieņēmumu atbalstam nepieciešamajā finansējumā pirmajam atbalsta periodam, kad, visticamāk, šis finansējums arī tiktu izlietots. Summa tiek aprēķināta pēc šādas metodikas:* saskaņā ar MK noteikumiem Nr. 219 aprēķināto šo saimniecību kopējā atbalsta summu par nobarojamām cūkām izdalot ar atbalsta likmi (22,15 EUR par cūku MK noteikumos Nr. 219) tiek iegūts atbalsttiesīgo cūku skaits visā 2020. gada atbalsta periodā, t.i., septiņos mēnešos. Iegūtais rezultāts tiek piemērots projektā ietvertajam regulējumam, cūku skaitu pārrēķinot attiecīgi uz 3 mēnešus ilgu atbalsta periodu (pirmais, otrais un trešais periods) vai uz divus mēnešus ilgu atbalsta periodu (ceturtais periods) un piemērojot projektā paredzētās atbalsta likmes katram periodam;
* saskaņā ar MK noteikumiem Nr. 219 aprēķināto šo saimniecību kopējā atbalsta summu par sivēnmātēm izdalot ar atbalsta likmi (40 EUR par sivēnmāti MK noteikumos Nr. 219) tiek iegūts atbalsttiesīgo sivēnmāšu skaits visā 2020. gada atbalsta periodā, t.i., septiņos mēnešos. Vienā gadā no vienas sivēnmātes vidēji var iegūt 18 sivēnus (ierēķinot dzimušo sivēnu krišanu 10-15% apjomā), tādējādi vienā trīs mēnešu periodā 4,5 sivēnus un vienā divus mēnešu periodā trīs sivēnus. Tādējādi katram projektā paredzētajam atbalsta periodam nosaka atbalsttiesīgo sivēnu skaitu un piemēro projektā paredzētās atbalsta likmes attiecīgajiem periodiem;
* šādi iegūtā provizoriskā atbalsta kopsumma iepriekšminētajām saimniecībām sasniedz 9,423 milj. EUR, taču, ņemot vērā katras saimniecības individuālo situāciju, proti, maksimāli iespējamo atbalsta apmēru līdz Pagaidu regulējuma pašreizējiem griestiem 225 000 EUR, šīs saimniecības kopā ieņēmumu atbalstā varēs saņemt līdz 2 087 959 EUR.

Pēc tam atbalstu virs minētajiem griestiem šīs saimniecības varēs saņemt par turpmākajiem mēnešiem izmaksu atbalstā, ja tām izpildīsies individuālie atbalsta piešķiršanas nosacījumi par apgrozījuma minimālo samazinājumu un nesegtajām pastāvīgajām izmaksām. Attiecībā uz pārējām cūkkopības saimniecībām, kurās saskaņā ar ZM aplēsēm pēc LDC dzīvnieku un ganāmpulku reģistra datiem tiek turēti apmēram 15% visu cūku, aprēķinu vajadzībām tiek pieņemts, ka arī realizēto cūku un sivēnu skaits atbilstu 15 procentiem no attiecīgajā periodā valstī kopā realizētajām cūkām. Tādējādi nepieciešamais finansējums (*euro*) pa periodiem ir šāds.

|  |  |  |  |  |
| --- | --- | --- | --- | --- |
| **Periods** | **I.** | **II.** | **III.** | **IV.** |
| Ieņēmumu samazinājums | 36% | 23% | 7% | 5% |
| Atbalsts par cūku, EUR | 36,64  | 23,41  | 7,13  | 5,09  |
| Atbalsts par sivēnu, EUR | 13,94  | 8,91 | 2,71  | 1,94  |
| Realizētas cūkas (15% no visām), gab.  | 18 483 | 18 900 | 17 400 | 12 400 |
| Realizēti sivēni (15% no visiem), gab. | 6 345 | 7 200 | 6 600 | 4 200 |
| Kopā, EUR | 765 742 | 506 588 | 141 865 | 71 239 |
| Ieņēmumu atbalsta summa atsevišķām saimniecībām līdz Pagaidu regulējuma griestiem, EUR  | 2 087 959 | 0 | 0 | 0 |
| Kopā ieņēmumu atbalstam, EUR | 2 853 701 | 506 588 | 141 865 | 71 239 |
| ***KOPĀ, EUR*** | *3 573 393* |
| *3 600 000\** |

Piebilde. Projektā ieņēmumu atbalstam nepieciešamais finansējuma apmērs tiek noapaļots līdz 3 600 000 EUR, paredzot nelielu rezervi lielāku summu izmaksai, ja veidotos šāda nepieciešamība, piemēram, ja kādā no periodiem ieņēmumu samazinājums ir lielāks un jāpiemēro augstākas atbalsta likmes, jo situācijas attīstība nav prognozējama. Savukārt izmaksu atbalstam tiek paredzēta atlikusī finansējuma daļa, nepārsniedzot kopējo projektā prognozēto finansējumu 12 700 000 EUR. Proti, izmaksu atbalstam tiek paredzēts finansējums 9 100 000 EUR apmērā, jo izmaksu atbalsts tiek vērtēts un piešķirts individuāli katram pretendentam, tādēļ ir problemātiski prognozēt iespējamos saimniecību individuālos zaudējumus.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar MK rīkojumu Nr. 96 izdevumus ne vairāk kā 12 700 000 EUR apmērā sedz no valsts budžeta programmas 02.00.00 “Līdzekļi neparedzētiem gadījumiem” atbilstoši faktiskajai nepieciešamībai. Nepieciešamo finansējumu Zemkopības ministrija pieprasīs normatīvajos aktos noteiktajā kārtībā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Regula Nr.  702/2014); Eiropas Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 702/2014;Regula Nr. 794/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.  702/2014, 1. pielikuma 2. pants | 5.1. apakšpunkts | Ieviests pilnībā. | Netiek noteiktas stingrākas prasības. Projekts nosaka atbalsta pretendentu loku. |
| Regula Nr.  702/2014, 2. panta 26. punkts | 5.2. apakšpunkts | Ieviests pilnībā. | Netiek noteiktas stingrākas prasības. Projekts nosaka atbalsta pretendentu loku. |
| Regula Nr.  702/2014, 1. pielikuma 3. panta 3. punkts | 6. punkts | Ieviests pilnībā. | Netiek noteiktas stingrākas prasības. Projekts nosaka, kā piemēro saistīto personu statusu. |
| Regulas Nr. 702/2014 2.panta 14. punkts | 7.1. apakšpunkts, 7.2.1. apakšpunkts | Ieviests pilnībā. | Netiek noteiktas stingrākas prasības. Projekts nosaka, ka atbalstu nepiešķir pretendentiem, kas nonākuši finanšu grūtībās līdz 2019. gada 31. decembrim (ieskaitot). |
| Regulas Nr. 702/2014 1. panta 5. punkts | 7.3. apakšpunkts | Ieviests pilnībā. | Netiek noteiktas stingrākas prasības. Projekts nosaka, ka atbalstu nepiešķir pretendentam, ja uz to attiecas iepriekš piešķirta atbalsta atgūšanas rīkojums. |
| Regulas Nr. 794/2004 10.  un 11. pants | 11. punkts | Ieviests pilnībā. | Netiek noteiktas stingrākas prasības. Projekts nosaka kārtību, kādā saņēmējs atmaksā saņemto atbalstu, ja ir pārkāpti atbalsta piešķiršanas nosacījumi. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības.Projekts sagatavots saskaņā ar Pagaidu regulējuma 3.1. sadaļas nosacījumiem un 3.12. sadaļas attiecīgajiem nosacījumiem. |
| Cita informācija | Atbalsts tiks piešķirts saskaņā ar Pagaidu regulējumu, ievērojot Eiropas Komisijas 2021. gada 8. jūnija lēmumu SA.63259 (2021/N) “Latvija COVID-19: “Grozījumi SA. 62631 (2021/N)” (Latvia COVID-19: Modification to SA.62631 (2021/N)” Valsts atbalsts cūkkopības nozarei ir saskaņots līdz 2021. gada 31.decembrim. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Š.g. 16. februārī notika Zemkopības ministrijas izveidotās krīzes vadības darba grupas sanāksme, kurā piedalījās lauksaimnieku, pārtikas ražotāju un tirgotāju nevalstisko organizāciju pārstāvji. Sanāksmē tika skatīts jautājums par situāciju cūkgaļas nozarē un par Zemkopības ministrijas izskatītajiem variantiem atbalsta piešķiršanai cūkkopības nozarē. Š.g. 22. februārī projekts tika nosūtīts izvērtēšanai lauksaimnieku nevalstiskajām organizācijām (Lauksaimniecības Organizāciju Sadarbības padomei, Zemnieku Saeimai un Latvijas Lauksaimniecības Kooperatīvu asociācijai).Š.g. 30. aprīlī LCAA vadībai tika prezentēts atbalsta priekšlikums, kas precizēts pēc EK norādījumiem par atbalsta saderības ar iekšējo tirgu saskaņošanas iespējām, tostarp ietverot izmaiņas references periodā.  |
| 2. | Sabiedrības līdzdalība projekta izstrādē | Š.g. 16. februāra krīzes vadības darba grupas sanāksmē konceptuāli tika atbalstīta nepieciešamība sniegt papildu atbalstu cūkgaļas nozarei, atbalsta piešķiršanai atbalstot variantu, kas ieļauts projekta pašreizējā redakcijā.  |
| 3. | Sabiedrības līdzdalības rezultāti | Atbildot uz Zemkopības ministrijas š.g. 22. februāra e-pasta ziņojumu, lauksaimnieku nevalstiskās organizācijas saskaņoja projektu.Š.g. 30. aprīļa sanāksmē LCAA vadība atbalstīja Zemkopības ministrijas prezentēto priekšlikumu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LAD, LDC, PVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, ne arī jaunu institūciju izveidi vai izmaiņas esošajās institūcijās vai to cilvēkresursos.  |
| 3. | Cita informācija | Nav. |

Zemkopības ministrs K. Gerhards

Orlova 67027376

Inga.Orlova@zm.gov.lv